b'\n_START_ARTICLE_\nLjubiteljska astronomija\n_START_PARAGRAPH_\nLjub\xc3\xadteljska astronom\xc3\xadja (tudi amat\xc3\xaarska ~) je konji\xc4\x8dek, katerega udele\xc5\xbeenci radi opazujejo nebo in obilico teles na njem s prostimi o\xc4\x8dmi, binokularji ali daljnogledi. \xc4\x8ceprav njihov glavni cilj ni znanstveno raziskovanje, mnogo ljubiteljskih astronomov prispeva k astronomiji z opazovanjem spremenljivk, sledenjem asteroidov in odkrivanjem tranzitnih teles, kot so kometi ali nove._NEWLINE_Tipi\xc4\x8dni ljubiteljski astronom je tisti, ki ni odvisen od podro\xc4\x8dja astronomije kot glavnega vira prihodkov ali podpore, in je brez poklicne stopnje ali napredne akademske izobrazbe v predmetu. Mnogo ljubiteljev je za\xc4\x8detnikov ali konji\xc4\x8dkarjev, drugi pa imajo visoko stopnjo izku\xc5\xa1enj v astronomiji in velikokrat pomagajo in delajo skupaj s poklicnimi astronomi._NEWLINE_Ljubiteljska astronomija je po navadi povezana z opazovanjem no\xc4\x8dnega neba, ko je vidna ve\xc4\x8dina nebesnih teles in pojavov. V\xc4\x8dasih ljubiteljski astronomi delujejo tudi podnevi med opazovanjem Son\xc4\x8devih peg ali Son\xc4\x8devih mrkov. Ljubiteljski astronomi velikokrat opazujejo nebo s prostimi o\xc4\x8dmi, med obi\xc4\x8dajna orodja ljubiteljske astronomije spadajo prenosni opti\xc4\x8dni daljnogledi in binokularji._NEWLINE_Ljudje so raziskovali nebo skozi celotno zgodovino v okviru ljubiteljstva brez vsakr\xc5\xa1ne formalne metode investiranja. Le pribli\xc5\xbeno v \xc4\x8dasu zadnjega stoletja je ljubiteljska astronomija postala dejavnost, ki se jasno razlikuje od poklicne astronomije in drugih povezanih dejavnosti. Velikokrat se z ljubiteljsko astronomijo ukvarjalo v \xc5\xa1olah ali v taborih.'